লন্ডনের লেস্টার স্কোয়ারে ব্রোঞ্জের রাজ-সিমরন, সাক্ষী হলেন শাহরুখ-কাজল

ওয়েব ডেস্ক: বৃষ্টিভেজা লন্ডনে (London) বলি রোম্যান্সের জাদু। রাজ-সিমরনের (Raj Simran) তিন দশক আগের সেই প্রেমের হাতছানি (Bollywood romance)। ৩০ বছর পরেও এই ম্যাজিক পুরনো হওয়ার নয়। সরষে খেতে বাদশার বাহুলগ্না কাজলের ‘তুঝে দেখা তো…’ ম্যাজিক ৩০ বছর পরও অব্যাহত। নটি দশক ধরে মহারাষ্ট্রের মারাঠা মন্দিরে চলছে ‘ডিডিএলজে’। ধারেকাছে নেই অন্য কোনও ভারতীয় ছবি। এবার এই ক্লাসিক ছবিটির মুকুটে যুক্ত হল নয়া পালক। লন্ডনের লেসিস্টার স্কোয়ারে (Leicester Square) এক অনন্য সম্মানে ভূষিত হল ছবিটি। এই ছবিরই বিখ্যাত গান ‘ডোলি সাজাকে রাখ না’ গানের পোজে ব্রোঞ্জ নির্মিত শাহরুখ (Shah Rukh Khan)-কাজলের (kajol) মূর্তি বসল এখানে। আর সেই মূর্তির আবরণ উন্মোচনে সেখানে হাজির থাকলেন খোদ রাহুল-সিমরন!

হলিউডের হ্যারি পটার, মেরি পপিনস বা প্যাডিংটনের পাশে এবার জায়গা পেল আদিত্য চোপড়ার কালজয়ী ছবি ডিডিএলজে।যশ রাজ ফিল্মস (YRF)–এর ‘ডিডিএলজে’ ব্রিটিশ রাজধানীর ‘সিনস ইন দ্য স্কোয়ার’ ইনস্টলেশনের অংশ হিসেবে বিশেষ সম্মান পেল। এটাই প্রথম ভারতীয় ছবি, যার জন্য লন্ডন মূর্তি নির্মাণ করল।গৌরবময় মুহূর্তের সাক্ষী হতে হাজির হলেন ‘রাজ–সিমরন’ স্বয়ং। ভিজে রাস্তায় হাত ধরাধরি করে দাঁড়িয়ে যখন তাঁরা পোস্টারের বিখ্যাত পোজটা তৈরি করলেন, লন্ডনের বৃষ্টি যেন আরও একটু ম্যাজিক্যাল। শাহরুখ খান ছিলেন কালো পোশাকে। চোখেও ছিল কালো রোদচশমা। অন্যদিকে কাজল অনন্য হয়ে ওঠেন শাড়িতে। মূর্তির সামনে দাঁড়িয়ে সেই গানটির পোজও দিলেন মহাতারকা জুটি। তবে তাঁদের মাথায় ছিল ছাতা।

Bade Bade Deshon Mein, Aisi Chhoti Chhoti Baatein Hoti Rehti Hain, Senorita!

Thrilled to unveil the bronze statue of Raj & Simran at London’s Leicester Square today, celebrating 30 years of Dilwale Dulhania Le Jayenge (DDLJ)!

Incredibly delighted that DDLJ is the first Indian… pic.twitter.com/8wjLToBGYc

— Shah Rukh Khan (@iamsrk) December 4, 2025

অন্য খবর দেখুন